open-index/open-wikipedia-markdown huggingface dataset:
Bush mot Gore

**Bush mot Gore** (engelsk: *Bush [[versus]] Gore*) er en dom avgitt av USAs høyesterett 12. desember 2000 og som i praksis avgjorde det amerikanske presidentvalget i 2000 til fordel for George W. Bush. Bakgrunnen for saken var strid om godkjenning av stemmer etter det svært jevne valgresultatet i staten Florida. 

Med syv mot to stemmer vedtok USAs høyesterett at Floridas høyesteretts metode for nyopptelling av stemmer fra valget var grunnlovsstridig, ettersom det ikke kunne sikres at det gjennomført i tråd med likhetsprinsippet. Samtidig vedtok høyesterett med fem mot fire stemmer at ingen alternativ metode for sikker fastslåelse av valgresultatet i Florida kunne gjennomføres innen tidsfristen for Floridas valglovgivning. 

Med de 25 valgmennene fra Florida fikk dermed Bush 271 stemmer i valgmannskollegiet, mot Al Gores 266. 

En uavhengig granskning fra 2001 viste at Bush sannsynligvis ville vunnet valget selv om det hadde blitt gjennomført en ny telling av de omstridte stemmesedlene. 

## Referanser
Trådmaller

* se tekst

**Trådmaller** eller **antennemaller** (**Pimelodidae**) er en gruppe maller. 
Det er fisk som lever i ferskvann i Sør- og Mellom-Amerika.

Flere av artene blir store; for eksempel blir *[[Brachyplatystoma filamentosum]]* ca. tre meter lang.

Antennemaller er også navnet på en annen gruppe maller som går ved det vitenskapelige navnet *Ancistrus*.

## Delgrupper

* *[[Aguarunichthys]]*
* *[[Bagropsis]]*
* *[[Bergiaria]]*
* *[[Brachyplatystoma]]*
* *[[Calophysus]]*
* *[[Cheirocerus]]*
* *[[Conorynchus]]*
* *[[Duopalatinus]]*
* *[[Exallodontus]]*
* *[[Hemisorubim]]*
* *[[Hypophthalmus]]*
* *[[Iheringichthys]]*
* *[[Leiarius]]*
* *[[Luciopimelodus]]*
* *[[Megalonema]]*
* *[[Parapimelodus]]*
* *[[Perrunichthys]]*
* *[[Phractocephalus]]*
* *[[Pimelodina]]*
* *[[Pimelodus]]*
* *[[Pinirampus]]*
* *[[Platynematichthys]]*
* *[[Platysilurus]]*
* *[[Platystomatichthys]]*
* *[[Propimelodus]]*
* *[[Pseudoplatystoma]]*
* *[[Rhamdia]]*
* *[[Sorubim]]*
* *[[Sorubimichthys]]*
* *[[Steindachneridion]]*
* *[[Zungaro]]*

## Eksterne lenker
*
Solveig Gunbjørg Jacobsen

**Solveig Gunbjørg Jacobsen** (født 8. oktober 1913 på Sør-Georgia, død 25. oktober 1996 i Buenos Aires, Argentina) var den første personen til å bli født sør for den antarktiske konvergens. Fødslen ble registrert av den britiske magistraten for Sør-Georgia, James Innes Wilson.

Hennes far Fridthjof Jacobsen (1874–1953) flyttet til Sør-Georgia i 1904 for å bli underbestyrer for Grytviken hvalfangststasjon. Fra 1914 til 1921 var han stedets bestyrer. Fridthjof Jacobsens hustru Klara Olette Jacobsen fødte to barn på øya.

## Referanser


## Eksterne lenker
*  Jacobsen Valley. SCAR Composite Gazetteer of Antarctica.
Dark Medieval Times

***Dark Medieval Times*** (innspilt 1993, utgitt 1994) er debutalbumet til det norske bandet Satyricon. 

## Historie
Satyricon har aldri offentliggjort de autoriserte sangtekstene, på coveret sto det ingen tekster, bare navnet på albumet og gruppen. Albumet ble godt mottatt av publikum og har inspirert mange andre band. Albumet er i dag sett på som en klassiker innen norsk black metal. Albumet har dynamiske og lange akustiske perioder og inspirasjon fra middelalderen. Da dette albumet ble gitt ut var Satyr bare 18 år.

## Produksjon
Det oppsto en konflikt under innspillingen av albumet da plateselskapet ikke betalte studioet honoraret sitt. Dette førte til at innspillingen ble stoppet. Plateselskapet ba Satyricon om å vente, noe som var uinteressant for både Satyr og Frost. De brukte sine personlige oppsparte midler, samt lån, og betalte studioet slik at de kunne få spilt inn resten av albumet. Etter dette var det flere plateselskap som tilbød dem kontrakt. Mange av dem ønsket å forandre albumet, noe Satyricon likte dårlig. De valgte istedenfor å slippe platen på et eget plateselskap de kalte Moonfog Productions, med distribusjon fra Tatra Productions.

## Sporliste
#«Walk the Path of Sorrow» (8:18)
#«Dark Medieval Times» (8:11)
#«Skyggedans» (3:55)
#«Min hyllest til vinterland» (4:29)
#«Into the Mighty Forest» (6:18)
#«The Dark Castle in the Deep Forest» (6:22)
#«Taakeslottet» (5:54)

## Artister
*Frost &ndash; trommer
*Satyr &ndash; vokal, gitar og bass
*Torden &ndash; keyboard

## Referanser


## Kilder
*Encyclopaedia Metallum
*Plateselskap Moonfog Productions
*Satyricon Diskografi

## Eksterne lenker
*
Fagerfredløs

**Fagerfredløs** (*Lysimachia punctata*) er en flerårig plante i fredløsslekten av fredløsfamilien, som kan bli opp til 70 cm høy.  Den har gule blomster med fem halvveis klokkedannende kronblad, som innerst i blomsterbunnen er oransje-rød. Blomstene sitter i de øverste bladhjørnene samt oppover hele toppen av stilken. 

Bladene er mørk grønne, spisse og relativt slanke og lange, og står ofte to og to i en krans om stengelen. Fagerfredløs trives som hageplante og i fuktig mark i skogsbryn og på myr og enger. Den vokser hovedsakelig på Østlandet.

I Norge er fagerfredløs en fremmedart med stort invasjonspotensiale, vurdert til *svært høy risiko* i Artsdatabanken.

Fagerfredløs likner mye på fredløs *(Lysimachia vulgaris)*, men fagerfredløs har mer bladfylte blomsterkranser med blader hele veien opp parallelt med blomstene helt til topps i stilken. Den har også svartprikkede undersider på bladene. Bladene er også mer slankt lansettformede enn hos fredløs. 

## Referanser




## Eksterne lenker
*
Luz María Serpas de Portillo

**Luz María Serpas de Portillo** (født 19. august 1961) er en økonom fra El Salvador. Hun var sentralbanksjef for El Salvadors sentralbank fra 2002 til 2009.

Hun har økonomiutdanning fra Universidad Centroamericana "José Simeón Cañas", og har i tillegg hovedfag (postgraduate) innen bedriftsøkonomi fra samme universitet.

Før hun ble sentralbanksjef var hun president for *Fondet for stabilisering og styrking av økonomien* (Fondo de Saneamiento y Fortalecimiento Financiero), senere ledet hun sentralbankens avdeling som hadde ansvaret for kredittvesenet. Hun har også ledet avdelingen for økonomisk utvikling, og hun har over 16 års erfaring fra sentralbanken. 

Hun ble utnevnt 1. august 2002 av president Francisco Flores. Hennes visesentralbanksjef var også kvinne; Marta Evelyn de Rivera. Hun fortsatte også som visesentralbanksjef under de Portillos etterfølger, Carlos Gerardo Acevedo.

## Referanser


## Eksterne lenker
* Presentasjon på sentralbankens hjemmeside
Fredløsslekten

**Fredløsslekten** (latin: *Lysimachia*) er en slekt av flerårige planter i fredløsfamilien.
Blomster 5-7-tallige, kapsel rund.

Artsdatabanken har inkludert de norske slekten nonsblomslekten *(Anagallis)*, skogstjerneslekten *(Trientalis)*  og strandkrypslekten *(Glaux)* i fredløsslekten slik at det bare blir en norsk slekt igjen i fredløsfamilien

Navnet *lysimachia* eller *lysimachion* har vært brukt av Dioskorides, han blandet riktignok sammen fredløs og kattehale. Det tilskrives en av flere med navnet Lysimakchos. Enten var han en general hos Aleksander den store, eller en trakisk konge eller en lege og plantesamler. Direkte oversatt er navnet satt sammen av de greske ordene *lysis* - oppløsning, frigjøring og *mache* - kamp, krig. Det norske navnet fredløs er en klossete oversettelse av dette. Det menes altså at plantene har fredsskapende egenskaper.

Norske arter :
* Nonsblom *Lysimachia arvensis* 
* Flisenonsblom *Lysimachia foemina*
* Pusleblom *Lysimachia minima*
* Skogstjerne *Lysimachia europaea*  
* Strandkryp *Lysimachia maritima* 
* Fredløs *Lysimachia vulgaris*
* Nikkefredløs *Lysimachia ciliata*
* Skogfredløs *Lysimachia nemorum* 
* Krypfredløs *Lysimachia nummularia* 
* Fagerfredløs *Lysimachia punctata* 
* Gulldusk *Lysimachia thyrsiflora*

## Referanser


## Eksterne lenker
*
Francisco Flores

**Francisco Guillermo Flores Pérez** (født 17. oktober 1959, død 30. januar 2016) var en salvadoransk politiker. Han var president i El Salvador fra 1999 til 2004. Flores representerte partiet Alianza Republicana Nacionalista (ARENA). Han ble i november 2014 satt i husarrest anklaget for korrupsjon.

Flores studerte statsvitenskap ved Amherst College i Massachusetts i USA og hadde mastergrad i filosofi fra The World University i Arizona i USA.

## Referanser
Kabwe

**Kabwe** er en by i Zambia. Byen ble grunnlagt i 1904. Zambia Rail har sine verksteder og hovedkvarter i denne byen. I 1921 ble det i denne byen funnet en hodeskalle av et menneske som mest sannsynlig var opptil 200 000 år gammelt.  

## Referanser


## Kilder
*
Universidad Centroamericana «José Simeón Cañas»

**Universidad Centroamericana «José Simeón Cañas»** (UCA) er et universitet i San Salvador i El Salvador.

Universitetet er privat, men nonprofit, og drives av Jesuittordenen. UCA har over 8&nbsp;000 studenter.

## Se også
Liste over universiteter i El Salvador
Mount St. Catherine

**Mount St. Catherine** er et vulkansk fjell hvis topp er det høyeste punktet på den karibiske øya Grenada. 

Fjellet har en høyde på 840 moh. og er en stratovulkan. Man finner flere varme kilder i området. Mount St. Catherine er den yngste av fem vulkaner som tilsammen utgjør øya.

## Referanser


## Eksterne lenker
*  Smithsonian Institution Global Volcanism Program: Mount Saint Catherine
Intermezzo II

***Intermezzo II*** fra 1999 er det norske black metal bandet Satyricon sin andre EP-plate. Låten «I.N.R.I.» er originalt skrevet av bandet Sarcofago, men i denne EPn delvis omskrevet av Satyr.

## Innspillinger
*«A Moment of Clarity» og  «I.N.R.I.» er spilt inn i Ambience studios, januar 1999, mixset av Mike Hartung.
*«Nemesis Divina» er spilt inn i Waterfall studios, januar 1996, mixset av Kai Robøle.
*«Blessed from Below» er spilt inn i Thorns facilities, januar 1999.

## Sporliste
#«A Moment of Clarity» (6:40)
#«I.N.R.I.» (2:10) 
#«Nemesis Divina» (5:15) (Ren Mix versjon)
#«Blessed from Below» (6:03)

## Artister

## Kilder
*Encyclopaedia Metallum
*Metal Storm
*Satyricons diskografi

## Eksterne lenker
*
Vårerteknapp

**Vårerteknapp** (*Lathyrus vernus*) er en plante i erteknappslekta, i erteblomstfamilien *(Fabaceae)*. Den er 10-40 cm høy, og har stender av 3-10 purpurrøde eller dypt mørk-rosa blomster som sitter en og en eller i par omvendt oppover stengelen med 1-2 cm mellomrom (såkalt skaftet klase). Stengelen er litt kantete og skjev. Planten mangler klengetråder på blad og stengel.

Blomstene starter purpurrøde, men med modningen blir de blå-lilla eller grønnblå. Når blomsten modner, utvikles den til en brun, 4-6 cm lang frøbelg (skolme) som slynger frøene ut. Planten har mellomgrønne blader som sitter parvis med 2-4 par på hver bladstengel. Bladene er bredt lansettformet eller eggeformet med en spiss brodd i enden. 

Vårerteknapp vokser på frodige og varme plasser i solsiden av skogsbryn, edelløvskog og lunder. Den er utbredt på Østlandet, og vokser spredt opp kysten til Beiarn i Nordland. Øvre grense er om lag 1&nbsp;000 moh. i Sør-Norge. 

Planten foretrekker fuktig og fruktbar eng, beitemark, i gressbakker og i veigrøfter. Den er sjelden nord for Troms, og finnes opp til om lag 1.050 meter over havet.

Vårerteknapp likner på knollerteknapp *(Lathyrus linifolius)*, men denne er mindre med tydelige vingekanter på stengelen og smale og slanke blader som er mer blågrønne eller grønngrå av farge. Knollerteknapp har heller ikke den dråpeformen på bladene som vårerteknapp ofte har ytterst. Knollerteknapp har dessuten mer blå-fiolette eller grå-lilla blomster som sitter 2-6 i skaftet klase på stengelen. Skolmen hos sistnevnte er svartbrun.

## Eksterne lenker
*
Oligopsoni

**Oligopsoni** er en markedsform med relativt få kjøpere i forhold til antall tilbydere (produsenter). Det er den rake motsetningen til et oligopol, hvor det er mange kjøpere og få tilbydere. Oligopsoni er en form for ufullkommen konkurranse.

Et eksempel på denne markedsformen er det amerikanske tobakkmarkedet, der det er mange produsenter av tobakk, men hvor tre selskaper (kjøpersiden) står for over 90&nbsp;% av de tilvirkede varene.
Roland R-8

**Roland R-8** (**Human Rhythm Composer**) er en trommemaskin fra Roland produsert fra 1989 til 1997. En ny versjon, kalt MK II, kom i 1992 med større minne og flere innebygde lyder.

Med R-8 har en muligheten til å programmere loops på trykkfølsomme knapper. Lydstyrken på hver lyd justeres etter hvor hardt en slår eller trykker på knappen, for å få en etterligning av et menneskespilt trommesett.

R-8 har åtte audio-utganger, opp til 32-stemmers polyfoni og plass til et ROM-kort med ekstra lyder. Det ble produsert elleve kort med ekstra lyder til R-8. På rack-versjonen R-8M, som er uten sequencer, har man muligheten til å benytte tre kort samtidig.

## Eksterne lenker
* R-8 på Vintage Synth Explorer 
* R-8 på sonicstate.com
Gulflatbelg

**Gulflatbelg**, tidligere kalt **gulskolm** (*Lathyrus pratensis*) er en plante i erteknappslekta, i erteblomstfamilien *(Fabaceae)*. Den er 30-60 cm høy, og har klaseliknende stender av inntil 12 gule blomster, som kan minne om blomsterstanden til tiriltunge eller krabbekløver.

Planten er lett kjennelig på de smale og lett hårete, utpreget spisse bladene, som sitter parvis midt på en 5 cm lang bladstengel, og som i fortsettelsen av bladstengelen har en krøllet slyngtråd som er karakteristisk. Bladnervene under bladet er meget tydelige. 

Når blomsten modner, utvikles den til en sort belg.

Gulskolm vokser på fuktig og fruktbar eng, beitemark, i gressbakker og i veigrøfter. Den er sjelden nord for Troms, og finnes opp til om lag 1.050 meter over havet.

## Eksterne lenker
*
Koreansk chejudo

**Koreansk chejudo** eller **koreansk jeju-do** er en av tre opprinnelig koreanske urhunder, sammen med koreansk jindo og sapsali. I hjemlandet Sør-Korea regners alle tre som nasjonalskatter, men bare de to siste er stambokførte. 

Chejudohund stammer fra øya Jeju (Chejudo), sør for det koreanske fastlandet, og er mindre enn sine to slektninger. Koreansk chejudo er en typisk spisshund av urhundtype. Den er med stor sannsynlighet en etterkommer av asiatisk dingo, men man vet lite om hundens «renhet» i forhold til dette slektskapet i dag. Det finnes imidlertid klare indikasjoner som peker mot et felles opphav med koreansk jindo. 

Koreansk chejudo er en liten-mellomstor urhundlignende spisshund med kort, glatt og tett tilliggende pels. Pelsen finnes i en rekke farger og kombinasjoner. Halen har buskete behåring på undersiden og bæres i en bue over ryggen. Skulderhøyden er typisk 40-46 cm og vekten normalt 10-18 kg, avhengig av type og kjønn. 

Koreansk chejudo regnes som en nasjonalskatt og brukes ikke som mathund i hjemlandet, der omkring en fjerdepart av befolkningen spiser hundekjøtt.

## Referanser
Stadsbygd skole

**Stadsbygd skole** er en grunnskole (1-10 klasse) på Stadsbygd i Indre Fosen kommune, Trøndelag. 

Skolen ligger midt i bygda Stadsbygd, med idrettshall, kunstgressbane, svømmebasseng og samfunnshus rett i nærheten. Skolen er på den måten et naturlig samlingspunkt for bygda. I tillegg har Stadsbygd mange attraksjoner som f. eks Museet Kystens Arv, helleristningsfeltet "Stykket", natur- og fuglereservat i Grønningsbukta og mye mer. Naturen er rett utenfor døra med skiløyper, skog, fiskevann og andre turmuligheter.

Skolen ble etablert i 1895, og har i skoleåret 2021/2022 i underkant av 260 elever og bortimot 40 lærere og assistenter. 

Skolene i Indre Fosen (tidligere Rissa) kommune har en visjon om at "elevene skal være like motivert for å lære når de går ut av skolen som når de kommer inn". For å nå denne visjonen, har Stadsbygd skole utarbeidet utviklingsmål med vekt på klasseledelse, underveisvurdering, relasjoner, inkludering og samarbeidslæring. 

## Historie
Etter omgangsskolens nedgang, vedtok skolekommisjonen i 1861 at undervisninga skal foregå i seks faste rodestuer. 

I 1894 ble sentralskolen på Askjem tatt i bruk. Dette året blir fire grendeskoler nedlagt, og sentralskolen blir en av de største på landsbygda i Trøndelag.

Etterkrigstida bærer preg av skolesammenslåinger, og felles lærerplaner for bygda og by skolen. Dette berører også skolene på Stadsbygd. I 1955 blir Vemunstad skole lagt ned, og elevene blir kjørt fra grenda til sentralskolen på Askjem. I 1958 blir Hammer skole nedlagt og elevene fra "Markabygda" blir flyttet til skolen.

Skolen har vært i mange tilfeller brukt som ett samlingssted for bygda. I 1905 var det to store folkemøter der temaene var: "Skal vi løsrives fra Sverige?" og om landet skal være republikk eller monarki. I 1985 ble samfunnshuset på bygda bygd like ved skolen. Og blir blant annet brukt til konserter, bryllup, fester, bygdekino, forestillinger og 17. mai feiring.

I 1955 ble skolen på Askjem oppgradert med ny innvielse 21. oktober 1955. I 1965 blir nybygget med blant annet gymnastikksal tatt i bruk. 10 år senere (1976) går den igjennom ett tredje byggetrinn og blir en ren 1-9 skole. Fjerde og siste byggetrinn kom i 1993 med blant annet nytt skolekjøkken og musikkrom. Siste oppgradering skjedde i 2008 med omgjøring av bibliotek til klasserom, og gymsal til bibliotek og arbeidsrom.

I 2008 ble gymnastikksalen gjort om til bibliotek og arbeidsrom og biblioteket ble gjort om til tre klasserom og to grupperom. Ved god hjelp av frivillige, Stadsbygd Idrettslag og Stadsbygd Sparebank fikk endelig bygda en flerbrukshall, som også blir brukt av gymsal av skolen, etter 8 år uten. Det har i flere perioder vært planer om å bygge ny skole. Skolen trenger sårt en oppgradering, men nåværende diskusjon er fremtiden av skolen. Skal den beholde alle sine klasser fra 1-10, eller skal den legges ned og sentraliseres?

## Skolekorps
Stadsbygd skolekorps ble startet 1963. Dirigent 2020 er Stian Rødskjær. Skolekorpset har 4 avdelinger:
*Hovedkorpset
*Juniorkorpset
*Aspirantkorpset
*Veterankorpset

## Referanser


## Eksterne lenker
* Kommunens informasjon over Stadsbygd skole
Mount Cleveland

**Mount Cleveland** er en symmetrisk vulkan i Alaska som utgjør den vestlige delen av øya Chuginadak, en av  Aleutene. Den er en aktiv stratovulkan, og har hatt hyppige utbrudd de siste 200 årene, senest i 2008.

## Eksterne lenker
*  Smithsonian Institution Global Volcanism Program: Mount Cleveland
Knollerteknapp

**Knollerteknapp** (*Lathyrus linifolius*) er en plante i erteknappslekta, i erteblomstfamilien. Den er 10-35 cm høy, og har stender av 4-6 blå-lilla blomster som sitter en og en eller i par omvendt oppover stengelen med 1-2 cm mellomrom (såkalt skaftet klase). Blomstene blir relativt raskt grå-lilla utover sommersesongen. 

## Beskrivelse
Stengelen har tydelige vingekanter og er ikke så skjev som hos slektningen vårerteknapp *(Lathyrus vernus)*. Vårerteknapp er større og mangler vingekanter på stengelen. Knollerteknapp har også mer smale og slanke blader som er blågrønne eller grønngrå av farge. Knollerteknapp har heller ikke den dråpeformen på bladene som vårerteknapp ofte har ytterst. 
Planten har mellomgrønne blader som er smalt lansettformede og slankere enn hos vårerteknapp, og som ikke er tydelig bredere innerst enn ytterst. Bladene sitter parvis med 2-3 par på hver bladstengel.  
Knollerteknapp har dessuten mer blå-fiolette eller grå-lilla blomster som sitter 2-6 i skaftet klase på stengelen. Skolmen hos sistnevnte er svartbrun.

Når blomsten modner, utvikles den til en brunsvart, 4-6 cm lang frøbelg (skolme) som slynger frøene ut. 

## Utbredelse
Knollerteknapp foretrekker mager jord, ofte eikeskog, skogsbryn, beitemark, eller veikanter.

Knollerteknapp vokser på frodige og varme plasser i skogsbryn, løvskog og i lunder og raviner. Den er utbredt i Sør-Norge langs kysten og innover dalstrøkene opp til Hordaland, samt med mindre populasjoner i Sogn, Møre og Romsdal, Sør-Trøndelag, sørligste Nordland, og kyststrøkene av sørlige Troms.

I Norden lever den i hele Danmark, Sverige nord til Medelpad (Bottenhavet), og helt spredt i Norrbotten. I Finland finner vi den i sørvest og bare spredt i innlandet oppover mot midt-Finland.

## Bruk
Planten var ifølge Jens Holmboe en av de viktigste kildene til spiselige røtter i gammel tid. Den ble blant annet malt til mel, og brukt til baking av flatbrød. Roten har en lakrisaktig søt smak.

## Galleri

Fil:Lathyrus linifolius 01.jpg|Knollerteknapp har slankere og mer smalt lansettformede blader enn vårerteknapp

## Referanser


## Eksterne lenker
* 
*
Fosen videregående skole

**Fosen videregående skole** er en videregående skole i Bjugn, Trøndelag. Skolen ble etablert i 2000, gjennom en sammenslåing av 2–3 tidligere skoler.

Skolens primæropptakssone er Ørland kommune; skolen har også en betydelig tilfang av elever fra Fosen forøvrig, og fra andre steder i Trøndelag.

Fosen videregående skole er en av fem skoler i Norge med flyfag-linje, og er den nyligst opprettede skolen med flyfag-linje.

## Historie
Den eldste delen av skolen er Hovde husmorskole, etablert på Brekstad i 1923. Skolen tilbød husstellundervisning. Den fikk navnet Hovde videregående skole i 1976. Fosen yrkesskole ble etablert på Brekstad i 1960 som en interkommunalt eid skole. Skolen fikk navnet Brekstad videregående skole i 1976. Hovde og Brekstad hadde felles administrasjon fra 1977, og ble slått sammen til Ørland videregående skole i 1981.

Fosen Gymnas ble etablert i Botngård i 1967, og fikk navnet Fosen videregående skole i 1977. Skolen tilbød allmennfaglig studieretning. Ørland videregående og Fosen videregående skoler ble sammenslått høsten 2000. Før dette var alle kurs i allmennfag gitt på Fosen videregående, mens alle yrkesfag Ørland videregående. Med sammenslåingen startet også byggingen av nytt skolebygg i Botngård. I byggeperioden hadde skolen tilhold i ØVS' lokaler på Brekstad.

Skolens nybygg sto ferdig i 2007. Skolebiblioteket er kombinasjonsbibliotek med Bjugn folkebibliotek. Skolebygget rommer også en kultursal for offentlige forestillinger og andre kulturhusformål.

## Utdanningsløp
Skolen tilbyr åtte studieretninger.

## Referanser


## Litteratur
* 
* Alf Bjørkum. *Ørland videregående skole : 25 år 1960–1985*. Brekstad, 1985
* Kristian Rathe. *Hovde husmorskole 50 år : 1923–1973*. Brekstad, 1973 (Videreført til 1983 i Årbok for Fosen, 1984)
* Birger Steiro. «"Der fauk gymnase te Bjugn" : plasseringsstriden om Fosen gymnas i 1960-årene » I: *Årbok for Fosen, 1999*

## Eksterne lenker
*
Bukhan (elv)

**Bukhan** (eller **Nord-Han**) er en kildeelv til Han som flyter fra Nord-Korea og ut i Gulehavet gjennom Sør-Korea. Elva renner igjennom den nordkoreanske provinsen Kangwon, samt de sørkoreanske provinsene Gangwon og Gyeonggi.  

Kilden til elva ligger i Nord-Korea, nær Kumgangfjellet. Den første delen av elva kalles da også for *Geumgangcheon* (Geumgang-strømmen). Elva renner gjennom grenseområdet til Hwacheon i Sør-Korea, deretter gjennom Chuncheon og vestover til Gapyeong. Der flyter elva sammen med Namhan i Yangseo-myeon, Yangpyeong og danner Han.

Bukhan dekker  km², hvorav  km² i Sør-Korea.

## Eksterne lenker
* 
* ''북한강'' Doosan Encyclopedia.
Strandflatbelg

**Strandflatbelg** (*Lathyrus japonicus*) er en flerårig urt i erteknappslekta i erteblomstfamilien *(Fabaceae)*. 

Den blir opptil 80 cm høy. Planten er grågrønn og som regel hårløs. Stenglen er nedliggende og med ribber, men uten kanter. Bladene sitter spredt, og de er likefinnete med 3-5 par småblader. Bladspissen er omdannet til en slyngtråd, som tidvis er forgrenet. Småbladene er ovale og læraktige med hel rand. Blomstringstiden er juni–august. De rødfiolette blomstene sitter i korte klaser, som har en lang stilk som går ut fra bladhjørnene. Frukten er en brun belg, som er 3–5&nbsp;cm lang.

Strandflatbelg vokser langs kysten på grusstrender og sanddyner, ofte i store bestander. Frøene beholder spireevnen 4–5 år i sjøvann. Arten er sirkumborealt utbredt på hele den nordlige halvkule og finnes også i Chile. I Norge finnes strandflatflatbelg spredt langs hele kysten, men den mangler i Trøndelag. En skiller ofte mellom to underarter, den glatte **sørlig strandflatbelg** subsp. *maritimus* og den hårete **nordlig strandflatbelg** subsp. *japonicus*, men underartene gir liten mening når en betrakter arten fra et globalt perspektiv.

## Litteratur
* 
* 
* 
* 
* 

## Eksterne lenker
*
Ocean Harbour

**Ocean Harbour** er bukt på nordkysten av øya Sør-Georgia i Sør-Atlanteren, 2,4 km vestnordvest for Tijuca Point. I bukta var det en hvalfangststasjon i perioden 1909–1920.

Hvalfangststasjonen ble etablert av Hvalfangstselskapet Ocean A/S fra Larvik på initiativ fra Lauritz E. Larsen, Carl Anton Larsens fem år eldre bror. Han hadde arbeidet som underbestyrer i Grytviken og fikk lisens for å etablere en landstasjon i New Fortuna Bay fra 1. oktober 1909. Lisensen var gyldig fra 10. oktober 1909 til 1920, da stasjonen ble slått sammen med Strømnes. Ocean Harbour ble tilbakeført til britiske myndigheter i 1924.

Tidligere ble navnene **New Fortuna Bay** og **Neufortuna Bay** brukt om området, sannsynligvis etter den norsk-argentinske hvalfangstskuta «Fortuna». Senere ble Ocean Harbour offisielt navn etter utstrakt bruk av hvalfangerne og for å unngå forveksling med Fortuna Bay 35 km i nordvest.

## Referanser
Theodore Gill

**Theodore Nicholas Gill** (født 21. mars 1837 i New York City, død 25. september 1914) var en iktyolog fra New York i USA. Gill var professor i zoologi ved George Washington University i Washington, D.C.

Theodore Gill ga ut mer enn 500 vitenskapelige artikler, de fleste innen iktyologi, men fra 1870-årene studerte han også andre dyr. Han var aktet som taksonom og klassifiserte særlig familier og ordener.

Gill beskrev blant annet  dvergmallefamilien i 1861, familiene Hemiscyllidae i 1862, sabeltannkatter, Solenodontidae og Trichechidae i 1872 og Pholidae i 1893; slekten *[[Melanogrammus]]* i 1862; og artene *[[Prionurus punctatus]]* i 1862, *[[Simenchelys parasitica]]* i 1879, *[[Sphyraena lucasana]]* i 1863.

## Referanser
Leonti Mroveli

**Leonti Mroveli** (georgisk: ლეონტი მროველი) var en historiker og prest som virket i Georgia på 1000-tallet. *Mroveli* er ikke hans etternavn, men kommer fra tittelen *[[biskop]]*. Han var biskop i Ruisi, nær Urbnisi, en stilling han hadde per 1066. En annen, nyere transliterasjon av hans navn er **Leontius av Ruisi**. 

Han blir av noen historikere kreditert som forfatter av flere deler av en rekke gamle georgiske krøniker, kjent under navnet *[[Kartlis Cxovreba]]*, mens andre bare anser han som en som samlet og satte sammen disse krønikene. Uansett hva som er riktig tolkning gjorde Leonti Mrovelis arbeid med krønikene at balansen i georgisk litteratur ble flyttet fra det kirkelige til det sekulære.  

## Referanser
Hajk

**Hajk** (også *Haik*, *Haig* eller *Haos*) er en legendarisk skikkelse og forfader i Armenia. Han omtales i flere gamle krøniker, deriblant hos Moses fra Khoren.

Han blir sagt å være sønn av Torgoma, som blir identifisert med Togarma i Bibelen. En av hans brødre er Kartlos, som regnes for en forfader til folk i Georgia. Hajk sies å ha vært en god mann og en dyktig bueskytter.

Hajk var underlagt kong Bel (som krønikene identifiserer med Nimrod). Med tiden gjorde han opprør mot Bels onde styre. Han og en gruppe folk bosatte seg i Kaukasus, og det ble krig mellom ham og Bel.

Hajk oppdager Bel i et fjellpass, som blir identifisert med Dastakert i Siunik. I slaget ved Dyutsaznamart, i nærheten av Julamerk sørøst for Vansjøen, treffer han Bel med et heldig pilskudd, og Bels styrke flykter. Han bosetter seg deretter i Hajkaberd-borgen i Haykashen (i den historiske armenske provinsen Taron i dagens Tyrkia).

## Referanser


## Eksterne lenker
*
Fortunabreen

**Fortunabreen** er en isbre i Cumberland Bay på øya Sør-Georgia i Sør-Atlanteren. Fortunabreen ble navngitt i 1912 og fikk sitt navn etter den norsk-argentinske hvalfangerskuta «Fortuna».

Under Falklandskrigen krasjet to britiske helikoptre under værforhold med dårlig sikt og sterk vind på Fortunabreen. Helikoptrene fraktet marinesoldater fra Special Boat Squadron som var ute på oppklaringsoppdrag.

## Referanser
Stensgata (Oslo)

**Stensgata** (1A–51B, 2–50) er en gate i bydel St. Hanshaugen i Oslo. Den går fra Thereses gate ved Margrethe Munthes plass til Kirkeveien. Den har navn etter Sten (eldre Steinn) gård som lå ved Stensparken i middelalderen.

Stensgata består i hovedsak av boliggårder. Opp til Ullevålsveien er det stort sett leiegårder fra slutten av 1800-tallet. Husene videre er fra 1920-tallet.

Nobelprisvinneren Sigrid Undset bodde som barn i nr. 5 i årene 1894-97 da leiegården var nyoppført, tegnet av arkitekt Frithjof Aslesen som mange andre i strøket. Undset var da 12-15 år og skrev senere om sin tid der i erindringsboken *Tolv år*. I diktet hennes heter det:
:Og jeg har denne gaten kjær
:slik som den ligger, stygg og grå.
:for jeg har lært å lengte her
:mot alt jeg ikke kunne få. 

Fra 1925 ble Møllers tran produsert i nr. 40. Gården brant i 1936, og ble gjenoppbygget som et moderne produksjonsanlegg på Sinsen/Løren, bydel Grünerløkka (Østre Aker, i 1938 (Peter Møllers vei 13).

Nr 49 er Eugene Hanssens aldershjem. Kvartalet har flere eldreinstitusjoner.

## Referanser


## Litteratur
* 

## Eksterne lenker
*
Sveits rundt 2008

**Sveits rundt 2008**, den 72. utgaven av sykkelrittet Sveits rundt foregikk fra 14. til 22. juni 2008 i Sveits.

Tsjekkeren Roman Kreuziger vant sammenlagt, foran Andreas Klöden.
## Etapper

### 1. etappe - 14. juni 2008 - [[Langnau im Emmental]] > Langnau im Emmental, 146 km

### 2. etappe - 15. juni 2008 -  Langnau im Emmental > [[Flumserberg]], 197 km

### 3. etappe - 16. juni 2008 -  [[Flums]] > [[Gossau]], 154 km

### 4. etappe - 17. juni 2008 -  Gossau > [[Domat/Ems]], 171 km

### 5. etappe - 18. juni 2008 -  Domat/Ems > [[Caslano]], 187 km

### 6. etappe - 19. juni 2008 -  [[Ambrì]] > [[Verbier]], 193 km

### 7. etappe - 20. juni 2008 -  [[Gruyères]] > [[Lyss]], 171 km

### 8. etappe - 21. juni 2008 -  [[Altdorf]] > [[Klausenpass]] ([[Temporitt|tempo]]), 25 km

### 9. etappe - 22. juni 2008 -  Altdorf > [[Bern]], 165 km

## Sammenlagt

## Eksterne lenker
*
Vansjøen

**Vansjøen** (tyrkisk *Van Gölü*, kurdisk *Gola Wanê*, armensk Վանա լիճ, *Wana lič*) er Tyrkias største innsjø. Den ligger  moh. og har et areal på ca. – km².

Vansjøen har ingen utløp og ligger i et endorheisk bekken. Vannet er sterkt alkalisk og har pH 9,8. Det inneholder mye natriumkarbonat (soda). Regnet etter volum er Vansjøen den største sodasjøen i verden og den tredje største innsjøen uten utløp.

Den spesielle kjemiske sammensetningen av vannet gjør at bare to fiskearter kan leve i Vansjøen. Den mest kjente er karpefisken *[[Alburnus tarichi]]*, som det drives et omfattende fiske etter. Denne arten går opp i bekker og elver for å gyte. Smerlingen *[[Oxynoemacheilus|Oxynoemacheilus ercisianus]]* har derimot permanente populasjoner i innsjøen.

## Referanser
Hàn (elv i Vietnam)

**Hàn** er en elv som renner i Danang, Nam Trung Bo i Vietnam. Elvas kilde er i Quang Nam og den munner ut i Sørkinahavet ved Danangbukta. Tien Son havn ligger ved elvas utløp. Under Vietnamkrigen var dette en viktig marinebase for den amerikanske marinen.
## Referanser
Erteknappslekta

* gulflatbelg
* knollerteknapp
* *[[Lathyrus biflorus]]*
* myrflatbelg
* skogflatbelg
* strandflatbelg
* svarterteknapp
* vårerteknapp

**Erteknappslekta** (*Lathyrus*) er en slekt av ett- eller flerårige urter i erteblomstfamilien. Arter med slyngtråder på bladene kalles **flatbelg** eller **skolm**, mens arter uten slyngtråd kalles **erteknapp**.

Stilken er opprett eller klatrende, og har som regel vingekanter. Bladene sitter parvis, og det er som regel bare ett eller to par småblad i enden av stilken. Blomstene sitter i klaser eller enkeltvis, og kan være røde, fiolette eller gule. Slekta ligner på vikke (*Vicia*), men sistnevnte slekt har flere småblad og mangler vingekanter.

Erteknappslekta er hovedsakelig utbredt i de tempererte strøk på den nordlige halvkule, men de finnes også i Øst-Afrika og Sør-Amerika. Artsrikdommen er størst i den østlige delen av middelhavsområdet. Artene uten slyngtråd ble tidligere skilt ut i en egen slekt, *Orobus*, med omtrent 50 arter.

Blomsterert (*L. odoratus*) og den flerårige breiflatbelg (*L. latifolius*) er populære hageplanter. Hos andre arter brukes frøene til fôr og mat til mennesker, som fôrflatbelg (*L. sativus*), purpurflatbelg (*L. cicera*) og bleikflatbelg (*L. ochrus*). Jordflatbelg (*L. tuberosus*) har spiselige røtter.

## Viltvoksende arter og underarter i Norge
* Gulflatbelg (*Lathyrus pratensis*)
* Knollerteknapp (*Lathyrus linifolius*)
* Myrflatbelg (*Lathyrus palustris*)
** Snau myrflatbelg (*L. p.* subsp. *palustris*)
** Håret myrflatbelg (*L. p.* subsp. *pilosus*)
* Skogflatbelg (*Lathyrus sylvestris*)
* Strandflatbelg (*Lathyrus japonicus*)
** Nordlig strandflatbelg (*L. j.* subsp. *japonicus*)
** Sørlig strandflatbelg (*L. j.* subsp. *maritimus*)
* Svarterteknapp (*Lathyrus niger*) 
* Vårerteknapp (*Lathyrus vernus*)

## Litteratur
* 
* 
* 

## Eksterne lenker
* 
* ''Lathyrus'' i Artsdatabanken
Arnstadt

**Arnstadt** er med 25&nbsp;383 innbyggere den nest største byen i Ilm-Kreis, en landkrets i Thüringen. Byen nevnes første gang i 704 og er dermed det eldste tettstedet i Øst-Tyskland.

Fra 1703 til 1707 var komponisten Johann Sebastian Bach organist i Arnstadt. Mange medlemmer av hans familie, som i generasjoner hadde bodd i og omkring byen, er begravet på den gamle kirkegården der.

## Idrett
Arnstadt huser det innendørs-høydehoppstevne Hochsprung mit Musik som hvert år trekker store deler av verdenseliten.

## Bilder

File:Riedtor Arnstadt.JPG|Byporten Riedtor og Jacobstårnet
File:Arnstadt Schlossmuseum.jpg|Slottsmuséet
File:Arnstadt Neideckturm.jpg|Tårnet Neideckturm
File:Bf Arnstadt.JPG|Jernbanestasjonen


## Eksterne lenker
*
Bauke Mollema

**Bauke Mollema** (født 1986) er en nederlandsk profesjonell syklist som sykler for Trek Factory Racing. I 2007 vant Mollema ungdomsrittet Tour de l'Avenir. Han ble profesjonell i 2008 for Rabobank.

I 2007 vant Mollema etapperittet Tour de l'Avenir og Circuito Montañés. Hans første gode resultat fikk han da han oppnådde en sjetteplass sammenlagt i Vuelta a Castilla y León i 2008. Han debuterte i ProTouren under Tour de Romandie 2008, men måtte bryte etter et fall som førte til brudd i kragebeinet. Han kom tilbake for fullt til Tyskland rundt 2008, hvor han stilte til start som Rabobanks lagkaptein og endte opp med en syvendeplass sammenlagt.

Mollema kjørte sin første Grand Tour under Giro d'Italia 2010, hvor han til slutt ble nummer tolv.

## Meritter

;2006
:Etappeseier på andre etappe, Vuelta  Ciclista a Leó
;2007
:Sammenlagtseier, Circuito Montañés
::Etappeseier på sjette etappe
:Sammenlagtseier, Tour de l'Avenir
;2008
:6.-plass sammenlagt, Vuelta a Castilla y León
;2010
:5.-plass sammenlagt, Vuelta a Andalucía
:12.-plass sammenlagt, Giro d'Italia
:Etappeseier Polen rundt
;2012
:3.-plass sammenlagt, Baskerland rundt
;2013
:2.-plass sammenlagt og etappeseier Sveits rundt
:Etappeseier, Vuelta a España
;2014
:Etappeseier, Tour of Norway
;2016
:Clásica de San Sebastián
:Etappeseier, Tour of Alberta
;2017
:Sammenlagt, Vuelta a San Juan
:15. etappe, Tour de France
;2018
:2. etappe, Settimana Internazionale di Coppi e Bartali
:Gran Premio Bruno Beghelli
;2019
:Il Lombardia
:Japan Cup
;2021
:1. etappe, Tour des Alpes-Maritimes et du Var
:Trofeo Laigueglia
:14. etappe, Tour de France

## Referanser


## Eksterne lenker
* 
*
Jon Lovitz

**Jonathan M. Lovitz** (født 21. juli 1957 i Los Angeles i California) er en amerikansk skuespiller og komiker mest kjent for en av bidragsyterne på Saturday Night Live fra 1985 til 1990 og stemmen til Jay Sherman på *[[The Critic]]*. 

Lovitz har hatt små roller i filmer som *[[The Wedding Singer]]* og *[[Little Nicky]]*. Han har også vært på TV-serier som *[[Venner for livet]]*, *[[Seinfeld]]* og *[[Just Shoot Me]]*. 

Jon Lovitz har hatt større roller i filmer som *[[Rat Race]]* og *[[The Producers]]*.

## Referanser


## Eksterne lenker
*
The Shadowthrone

***The Shadowthrone*** (utgitt 1994) er det andre studioalbumet av det norske black metal bandet Satyricon. Albumet ble spilt inn i juni, og mikset av K. Moen i juli og august 1994 i Waterfall Studios.

## Sporliste
#«Hvite-Krists død» (8:27)
#«In the Mist by the Hills» (8:01)
#«Woods to Eternity» (6:13)
#«Vikingland» (5:14)
#«Dominions of Satyricon» (9:25)
#«The King of the Shadowthrone» (6:14)
#«I en svart kiste» (5:24)

## Artister
*Frost &ndash; trommer
*Samoth &ndash; bass
*Satyr &ndash; vokal, gitar, og synthesizer på «I en svart kiste»
*Sverd &ndash; synthesizer og piano

## Kilder
*Encyclopaedia Metallum
*Satyricon Diskografi

## Eksterne lenker
*
Markedsform

En **markedsform** eller **markedsstruktur** er en gruppering av markeder med hensyn til den eksisterende konkurransen. De ulike formene defineres ut fra visse kriterier: antall og størrelse på tilbydere og kjøpere, grad av produktdifferensiering, tilgjengelig informasjon, samt inngangs- og/eller utgangsbarrierer i markedet.

De vanligste markedsformene er:

* Fullkommen konkurranse (frikonkurranse)
* Monopolistisk konkurranse
* Monopol
* Duopol
* Oligopol
* Monopsoni
* Duopsoni
* Oligopsoni
* Naturlig monopol
* Bilateralt monopol
* Differensiert oligopol
* Ufullkommen konkurranse

## Se også
*Konkurranse (økonomi)
*Konkurranseregulering
Nemrut (vulkan)

**Nemrut** (tyrkisk: *Nemrut Dağı*, armensk: Սարակն Sarakn, «Fjellkilde», kurdisk: *Çiyayê Nemrud*) er slumrende vulkan i østlige Tyrkia, nær Vansjøen ved . Vulkanen er oppkalt etter den bibelske kong Nimrod som legenden hevder styrte over dette området på 2100-tallet f.Kr. Nemrut er også navnet på et annet fjell i Tyrkia, i Adiyaman. Sist vulkanen hadde et utbrudd, var på 1600-tallet.

## Beskrivelse
Nemrut-fjellet ligger i nærheten av Tatvan, en liten by i den østlige anatoliske provinsen Bitlis Fjellet stiger opp fra sørvestlige bredden av Vansjøen, og går inn i distriktet Ahlat i nord.

Fjellet er 3 050 meter høyt og dens elliptiske krater har en diameter på mellom 7 og 8 km. Den vestlige delen av krateret inneholder en stort kaldtvannsinnsjø med rundt 155 meters dybde. Det er også en liten varmvannsinnsjø med temperatur som når 60 °C avhengig av vulkanens fortsatte aktivitet.

## Eksterne lenker
* Foto fra Nemrut
* Nemrut - kart
Jurij Trofimov

**Jurij Trofimov** (Юрий Трофимов) (født 26. januar 1984 i Igra i Udmurtia i Sovjetunionen) er en russisk, profesjonell syklist som sykler for Caja Rural-Seguros RGA. Han er russisk mester i terrengsykling.

## Meritter

;2005
: Russisk mester i rundbane olympisk format
;2007
: Russisk mester i rundbane olympisk format
;2008
:Sammenlagt og etappeseier i Étoile de Bessèges
:Etappeseier i Dauphiné Libéré
;2009
:Etappeseier i Baskerland rundt
;2014
:Etappeseier i Critérium du Dauphiné
;2015
: Russisk mester i landeveisritt

## Referanser


## Eksterne lenker
*
King Edward Point

**King Edward Point** (forkortet *KEP*) er en odde på øya Sør-Georgia i Sør-Atlanteren. Stedet har siden 1909 vært Storbritannias hovedsete på øya, hvor den britiske magistraten har sin administrasjon. King Edward Point ligger i Cumberland East Bay, like ved den tidligere hvalfangststasjonen Grytviken. 

Området ble kartlagt av en svensk antarktisekspedisjon i 1901-04 under ledelse av Otto Nordenskiöld. Stedet fikk sitt navn i 1906 etter Edvard VII av Storbritannia. King Edward Point ble av norske hvalfangere omtalt som **Sauodden** på grunn av at sauer beitet på denne odden.

British Antarctic Survey har siden 22. mars 2001 drevet en forskningsstasjon her. Forskningsstasjonen har et mannskap på 18 om sommeren og ni om vinteren. I tillegg har de britiske myndighetene stasjonert to personer. 

## Eksterne lenker
* King Edward Point (privat hjemmeside)
* British Antarctic Survey Research Station på King Edward Point
Nemesis Divina

***Nemesis Divina*** (utgitt 1996) er det tredje albumet av det norske black metal bandet Satyricon. 

Det inneholder blant annet den populære låten «Mother North». Tekstene omhandler i all hovedsak kristendom og hvordan det etter deres mening har påvirket vårt samfunn i negativ retning. Albumet starter med at Satyr sier setningen: «This is Armageddon» (dette er dommedag). Albumet ble innspilt i Waterfall Studios.

## Sporliste
#«The Dawn of a New Age» (7:28)
#«Forhekset» (4:32)
#«Mother North» (6:26)
#«Du som hater gud» (4:21)
#«Immortality Passion» (8:23)
#«Nemesis Divina» (6:55)
#«Transcendental Requiem of Slaves» (4:44)

## Artister

## Kilder
*Encyclopaedia metallum
*Nemesis Divina - BestBlackMetalAlbums.com
*Satyricon Diskografi

## Eksterne lenker
*
Marta Evelyn de Rivera

**Marta Evelyn de Rivera** (født 11. november 1961) er en salvadoransk økonom, som fra april 2013 til mai 2014 var sentralbanksjef i El Salvadors sentralbank. Før dette var hun visesentralbanksjef, en stilling hun hadde fra 2004. 

## Utdanning og yrkeskarriere
Hun har en Bachelor of Arts-grad fra Det polytekniske universitetet i El Salvador, og i tillegg en MBA-tittel fra Universidad Tecnológica, og har også utdanning innen totalkvalitet fra Fundación Empresarial para el Desarrollo Educativo. 

Evelyn de Rivera begynte i sentralbanken i 1980, de hun begynte i utenriksavdelingen (*Department of Foreign Affairs*). Hun ble ansvarlig for internkommunikasjon i 1990, der hun hadde ansvaret for å utvikle og implementere sentralbankens strategi for intern kommunikasjon. Denne stillingen hadde hun i 4 år. Hun ble leder for avdelingen for eksternfinansiering (*Department of External Financing*) i 1994, og i 1997 overtok hun som leder for avdelingen for internasjonale valutareserver. Hun ble internasjonal direktør i 1998, en stilling hun hadde fram til 2005, da stillingen ble omgjort til sentralbankens visesentralbanksjef (*First Vice President*). 

Hun var visesentralbanksjef under Luz María Serpas de Portillo fram til 2009, og Carlos Gerardo Acevedo fra 2009 til 2013. Da Acevedo gikk av i 2013 overtok hun som sentralbanksjef; hun inntrådte i april 2013.

## Referanser


## Eksterne lenker
* Presentasjon på sentralbankens hjemmeside
Raymond Poulidor

**Raymond Poulidor** (kallenavn «Poupou»; født 15. april 1936 i Masbaraud-Merignat i Frankrike, død 13. november 2019) var en fransk syklist med profesjonell karriere fra 1960 til 1977. Han ble kjent som «den evige toer» etter at han ble nr. 2  i Tour de France tre ganger (og nr. 3 fem ganger). På tross av gode sammenlagtplasseringer og 14 deltakelser i touren, fikk han aldri sjansen til å kjøre i den gule trøya.

Poulidor vant Vuelta a España i 1964, og fikk blant annet en sølvmedalje og tre bronsemedaljer fra VM, fem seire i Critérium International, to seire i Dauphiné Libéré og to seire i Paris-Nice.

Poulidor regnes som den første som ble dopingtestet i Tour de France. Etter at de fleste deltakerne var blitt advart og hadde stukket av, kom dopingjegerne over Poulidor, som ifølge egne uttalelser ikke hadde noe å skjule og derfor var blitt igjen på hotellet. 

Poulidors karriere ble overskygget av Jacques Anquetil og deretter Eddy Merckx, men han var likevel det franske publikums favoritt. Franske sykkelentusiasters heiarop er fortsatt «allez Poupou».

## Referanser


## Eksterne lenker
* 
* 
* Liste over Raymond Poulidors meritter
Nord Lead

**Nord Lead** er en virtuelt analog subtraktiv synthesizer utviklet i Sverige av Clavia, og utgitt første gang i 1995. Nord Lead ble utviklet for å emulere de klassiske analoge lydene fra Roland TB-303 og Minimoogen. Nord Lead regnes av mange i dag for i seg selv å være en klassisk synthesizer. 

Ulikt analoge synthesizere benytter Nord Lead seg av digitale signalprosessorer programmert til å emulere både subtraktiv syntese og FM-syntese (engelsk: frequency modulation synthesis). 

## Versjoner
Den første versjonen kom i 1995, og hadde 4 til 12 stemmer polyfoni, to oscillatorer, to LFOer og 48 veide tangenter. To år etter kom Lead 2, som bl.a hadde fått utvidet polyfonien til opp til 16 stemmer, samt én tangent mer enn originalen.

Nord Lead 3 fra 2001 har 24-stemmers polyfoni, større knapper og kontrollere enn forgjengerne og et forbedret brukergrensesnitt med LED-display. Denne har også forbedret oscillasjon, med to separate grupper med seks bølgeformer hver.

Clavia introduserte i 2003 Nord Lead 2x, en bedre utgave av Lead 2, med 20-stemmers polyfoni. Clavia valgte å gi ut en ny versjon av Lead 2 grunnet høy etterspørsel etter denne kombinert med høy pris på Lead 3.

Alle Nord Lead finnes også i rack-versjoner.

## Nord Modular og Micro Modular
Nord Modular er en mini-variant av Nord Lead, med kun 25 tangenter. Ulempen, men for mange også fordelen, er at denne må kobles til en datamaskin. Micro Modular er uten tangenter og med redusert polyfoni, fra 32 stemmer til 4.

## Versjonhistorikk
* 1995 Nord Lead
* 1995 Nord Rack
* 1997 Nord Lead 2
* 1997 Nord 2 Rack
* 1998 Nord Modular
* 1999 Micro Modular
* 2001 Nord Lead 3
* 2001 Nord 3 Rack
* 2003 Nord Lead 2x
* 2003 Nord 2x Rack

## Eksterne lenker
* Clavias offisielle nettside
* Produsentens offisielle side 
* SoS Magazine – Lead 3
* SoS Magazine – Lead 2x
* Vintage Synth Explorer
Rosa Smith Eigenmann

**Rosa Smith Eigenmann** (født 7. oktober 1858  i Monmouth i Illinois i USA, død 12. januar 1947 i San Diego i California) var den første kvinnelige iktyologen som gjorde seg bemerket.

Hun publiserte først alene, og senere med ektemannen Carl H. Eigenmann, noe som har ført til at rundt 150 arter av fisk i dag er kreditert til «Eigenmann & Eigenmann».

## Liv og virke
### Bakgrunn
Hun ble født som den yngste av ni søsken. Familien kom opprinnelig fra California, og hadde flyttet til Illinois for å starte en avis der. Men Rosa hadde dårlig helse så de dro tilbake til California og bosatte seg i San Diego. Hun var interessert i den lokale naturhistorien fra tidlig alder, og ble med i San Diego Society of Natural History.

David Starr Jordan besøkte San Diego i 1879, og traff Smith da, enten på et møte i samfunnet eller fordi han leide hest og vogn hos faren hennes. På denne tiden hadde hun oppdaget den blinde fisken *[[Othonops eos]]* i huler under Point Loma. Jordan ble imponert og oppfordret henne til å studere med ham ved Indiana University. Hun tilbrakte to år der, men måtte returnere hjem på grunn av sykdom i familien. 

Mens hun var der møtte hun medstudenten Carl og fortsatte å korrespondere med ham etter at hun dro til San Diego igjen.

### Ichtolog
Rosa publiserte også en formell beskrivelse av *Othonops eos* og andre fisker.

Carl kom til California etter at han hadde tatt sin bachelorgrad, og de giftet seg 20. august 1887. De dro deretter til Harvard University hvor de studerte samlingene, og Rosa ble den første kvinnen som gikk hovedfagskurs ved Harvard. De publiserte også de første av mange samarbeider.

Etter flere år i San Diego ble Carl professor ved Indiana. Rosa fortsatte å samarbeide med ham gjennom disse årene, men i mindre grad. Av deres fem barn var en datter funksjonshemmet, og Rosa tok mesteparten av arbeidet som dette medførte. Av barne tilbragte Lucretia Margaretha Eigenmann (1889- ) det siste av livet nær Butlerville i Indiana; Charlotte Elizabeth Eigenmann (1891-1959) studerte ved Stanford og fikk en karrere med redaksjonelt arbeid; Theodore Smith Eigenmann (1893-1970) ble etter militærtjeneste frem til 1918 pasient ved veteranhospitaler; Adele Rosa (Eigenmann) Eiler (1896-1978), som ledsaget faren på Irwin-ekspedisjonen til Sør-Amerika 1918-1919, fullførte sin medisinske utdannelse ved Indiana University i 1921; Thora Marie Eigenmann (1901-1968) tok utdannelse ved University of Missouri og ble skrivende.

Da Carl fikk slag i 1927 flyttet familien til San Diego. Etter at han døde i april samme år, forble hun der, men ikke lenger aktiv innen vitenskapen.

## Referanser
Karen Pinholt

**Karen Pinholt** (født 1975) var fra 1. juli 2008 leder i LLH – Landsforeningen for lesbiske, homofile, bifile og transpersoner. Hun ble gjenvalgt på landsmøtet i juni 2010, med gikk av som leder med virkning fra 1.1.2011 etter eget ønske. Hun ble etterfulgt av Bård Nylund.

Pinholt har bodd i Norge siden 1999. Hun er utdannet cand.polit. ved Universitetet i Oslo, og har vært rådgiver i Fiskeri- og kystdepartementet før hun ble valgt til leder i LLH. Hun ble valgt til medlem i LLHs sentralstyre i 2006. Pinholt har siden 2004 vært aktiv i Foreningen for Partnerskapsbarn, og har tidligere også vært politiker for Socialdemokratiet i Danmark.

Pinholt sitter i dag (2024) i styret til Skeiv verden, og fra august 2023 er hun leder av valgkomiteen for Oslo Pride.

Pinholt er per 2024 leder for Enhet digitalisering: Prosjekt og porteføljestyring i Nittedal kommune.

## Referanser
Polypol

**Polypol** er en markedsform med mange små tilbydere i form av produsenter og selgere. I en slik situasjon er ingen av markedsaktørene store nok til å kunne påvirke prisene i særlig grad.